**СЪОБЩЕНИЕ ЗА МЕДИИТЕ**

**относно отклонения в качеството на водата, подавана в зона Добрич вследствие на неблагоприятни метеорологични условия**

Окончателните резултати на пробонабраните във връзка с постъпили сигнали за влошено качество на питейната вода на 15.06.2020 г. проби вода от ПС Приморци и пунктове при крана на потребителите в зона Добрич, които са изследвани по физико-химични и микробиологични показатели показват, че същите не отговарят на здравните изисквания**:**

- 3 проби питейна вода, пробонабрани от пунктове при крана на потребителите са нестандартни по показателите: цвят и мътност – неприемливи за потребителите (при норма – приемливи за потребителите), Микробно число - неприемливо (при норма без значими колебания спрямо обичайната стойност);

- 1 проба питейна вода, пробонабрана от ПС Приморци е нестандартна по микробиологичен показател Микробно число - неприемливо (при норма без значими колебания спрямо обичайната стойност).

До „ВиК Добрич“ АД е издадено предписание за предприемане на всички необходими мерки и привеждане качеството на водата, съгласно изискванията на Наредба № 9/2001 г.

РЗИ-Добрич препоръчва за питейно-битови цели да се използва бутилирана вода от търговската мрежа. При ползване на вода от резервни съдове, същата преди консумация следва да се преварява.